
SERVICIUL ŞCOLI  SPITALE BAZE SPORTIVE
NR.SC2019-21271/26.08.2019



RAPORT DE SPECIALITATE
privind schimbarea destinaţiei  spaţiului  cu  suprafaţă de 930,65  mp,  din Căminul nr. 2  al Colegiului Tehnic „ Henri Coandă” Timişoara  şi a terenului  în suprafaţă de  369 mp, situate în str. Brediceanu nr. 37, precum şi transmiterea acestora în administrarea Consiliului Judeţean Timiş, pentru desfăşurarea activităţii Centrului de Resurse şi Asistenţă Educaţională "Speranţa".

    Având în vedere Expunerea de motive nr. SC2019-21271/26.08.2019 a Primarului Municipiului Timişoara şi Proiectul de  hotărâre privind  schimbarea destinaţiei  spaţiului  cu  suprafaţa de 930,65  mp, din  Căminul  nr. 2  al Colegiului Tehnic „ Henri Coandă” Timişoara  şi a terenului în suprafaţă de 369 mp, situate în str. Brediceanu nr. 37,  precum  şi transmiterea acestora în administrarea Consiliului Judeţean Timiş, pentru desfăşurarea activităţii Centrului de Resurse şi Asistenţă Educaţională "Speranţa".
    Facem următoarele preciări:
   Clădirile şi terenul aferente  Colegiului Tehnic „ Henri Coandă”, situate în str. Brediceanu nr. 35-39  cu fosta adresă postală str. Brediceanu nr.37, înscrise în CF nr. 445460 Timişoara  fac parte  din domeniul public al Municipiului Timişoara .
    Spaţiul  cu  suprafaţa de 930,65  mp, situat la  parterul  şi etajul I   al  Căminului  nr. 2 al  Colegiului Tehnic „ Henri Coandă”, a fost  transmis  în administrarea Consiliului Judeţean Timiş,  pe o perioadă de 5 ani în vederea desfăşurării activităţii Centrului de Resurse şi Asistenţă Educaţională "Speranţa", în baza HCL nr. 215/23.04.2013. Contractul de administrare a expirat la data de 27.06.2018.
    Centrul de Resurse şi Asistenţă Educaţională "Speranţa"  este o alternativă  educaţională  special –incluzivă,  un serviciu  de sprijin  psiho-pedagogic-medico –social, care funcţionează  sub  îndrumarea  şi coordonarea Inspectoratului Şcolar Judeţean Timiş  şi este finanţat de  Consiliul Judeţean Timiş.
     Consiliul Judeţean Timiş  prin  adresa cu nr. 22996/24.11.2017, înregistrată la Municipiul Timişoara sub nr. SC2017-31209/12.12.2017,  a solicitat  sprijinul  pentru continuarea  activităţii Centrului de Resurse şi Asistenţă Educaţională "Speranţa" în spaţiul din Căminul nr. 2 al  Colegiului Tehnic „ Henri Coandă”
     Conform  prevederilor art. 112, alin. 6 din Legea educaţiei naţionale nr.1/2011 şi  Ordinului nr. 5819/2016 al Ministerului Educaţiei Naţionale privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, închirierea, darea în administrare sau folosinţă gratuită a unui spaţiu se poate face după  obţinerea  avizului  conform al Ministrului Educaţiei Naţionale  de schimbare a  destinaţiei spaţiului respectiv.
    În vederea obţinerii avizului conform al Ministerului Educaţiei Naţionale  de schimbare a  destinaţiei spaţiului mai sus  menţionat  au fost adoptate  HCL nr. 115/20.03.2018  şi  HCL nr. 150/11.04.2019 prin care s-a  aprobat propunerea de  schimbare a destinaţiei  spaţiului  cu  suprafaţa de 930,65  mp,  din Căminul  nr. 2 al Colegiului Tehnic „ Henri Coandă”, Timişoara  şi a terenului de acces în suprafaţă de 369 mp, situate în str. Brediceanu nr. 37, în vederea  transmiterii în administrarea Consiliului Judeţean Timiş pentru desfăşurarea activităţii Centrului de Resurse şi Asistenţă Educaţională "Speranţa".
    Prin adresa cu nr. 29950/20.08.2019, înregistrată la Municipiul Timişoara sub nr.SC2019-20953/20.08.2019, Ministrul Educaţiei Naţionale a transmis Avizul conform cu  nr. 9434/09.08.2019  privind  schimbarea  destinaţiei  spaţiului  cu suprafaţa de 930,65  mp, situat în  Corpul C6 ( clădire internat -  Cămin  nr. 2) şi a terenului de acces în suprafaţă de  369 mp, aflate în baza materială a    Colegiului Tehnic „Henri Coandă”Timişoara, situate în str. Brediceanu nr. 37, din spaţii pentru învăţământ în  spatii necesare pentru  desfăşurarea activităţii Centrului de Resurse şi Asistenţă Educaţională "Speranţa", aflat în subordinea Consiliului Judeţean Timiş,  pentru  o perioadă  de  5 ani.
    Schimbarea destinaţiei  spaţiului şi transmiterea  în administrare va opera de la data intrării  în vigoare a HCL, până la data la care expiră Avizul conform  nr. 9434/09.08.2019 al Ministrului  Educaţiei Naţionale. 
     Faţă de cele prezentate mai sus;
 - apreciem că proiectul de hotărâre privind   schimbarea destinaţiei  spaţiului  cu  suprafaţa de 930,65  mp,  din  Căminului  nr. 2  al Colegiul Tehnic „ Henri Coandă”, Timişoara  şi a terenului în suprafaţă de 369 mp, situate în str. Brediceanu nr. 37, precum şi transmiterea acestora în administrarea Consiliului Judeţean Timiş, pentru desfăşurarea activităţii Centrului de Resurse şi Asistenţă Educaţională "Speranţa", îndeplineşte condiţiile pentru a fi supus dezbaterii Consiliului Local al Municipiului Timişoara.

